Çalakîyê vera WEFî yo ke emser reya 500 yeno kerdene dewam kenê. 90 welatan ra zaf sîyasetmedarî, merdimê karî, temsîlkarê dezgehanê komelkîyan û zanistî zî tede tewr tay 2800 kesî tewrê forumê Ekonomîkî yê Dinya (WEF)yo ke mabênê 21-24ê çeleyî de yeno kerdene bîyî.
Ewro bi hezaran kesanê ke bi vengdayîşê rêxistinanê ekolojîstan û antî-faşîstan ameyî têhet bi rayraşîyayîşêk WEF protesto kerd. Aktîvîstê Têgêrayîşê Ciwanan ê Şorişgêran zî tewrê çalakîye bîyî û mabênê polîsan û çalakîkeran de pêkewtişî qewimîyayî.
Aktîvîstanê  Têgêrayîşê Ciwanan ê Şorişgêran bi pankartanê bi nuşteyanê ''Rojawan bipawê'' û ''Şer=Kiştoxê îklîmî'' tewrê çalakîye bîyî û çalakîye Helvetiaplatzê Zurihî de dest pêkerd. Rayraşîyayîş de bi hawayêkê nîzamî sloganê vera kapîtalîzmî, krîzê îklîmî û bi kurdkî û almankî zî sloganê paştdayîşê Rojawanî ameyî vatene.
Çalakîye de Serekê DYA û Serekkomarê Tirkîya Recep Tayyîp Erdogan zî îşxalê Rojawanî ra semed bi sloganan ameyî protestokerdene. Çalakîye de mabênê çalakîkeran û polîsan de pêkewtişî qewimîyayî.
Rayraşîyayîş merkezê şaristanî de saetêk û nême dewam kerd û saete 19:30 de Helvetiaplatz de qedîyaye.
